आगो निभाउने क्रममा बृद्धाको ज्यान गयो
स्याङ्जामा आगो निभाउने क्रममा जलेर एक बृद्धाको ज्यान गएको छ । विरुवा गाउँपालिका –७ कुमेरदुङका ७४ बर्षीया रेउसरी गुरुङको जङ्गलमा लागेको आगो निभाउने क्रममा जलेर ज्यान गएको जिल्ला प्रहरी कार्यालय स्याङ्जाका प्रवक्ता तथा प्रहरी नायव उपरीक्षक ईन्द्रबहादुर रानाले जानकारी दिनुभयो ।
राधाकृष्ण डुम्रेवालिङ, वैशाख ६ गते । स्याङ्जामा आगो निभाउने क्रममा जलेर एक बृद्धाको ज्यान गएको छ । विरुवा गाउँपालिका –७ कुमेरदुङका ७४ बर्षीया रेउसरी गुरुङको जङ्गलमा लागेको आगो निभाउने क्रममा जलेर ज्यान गएको जिल्ला प्रहरी कार्यालय स्याङ्जाका प्रवक्ता तथा प्रहरी नायव उपरीक्षक ईन्द्रबहादुर रानाले जानकारी दिनुभयो ।आफ्नो बारीमा कोदोको बीउ राख्नलाई पात–पतिङ्गर जलाउने क्रममा जङ्गलमा आगो सल्कन गएको र निभाउने क्रममा गुरुङको मृत्यु भएको प्रहरीको भनाइ छ । घटनाबारे अनसुन्धान भइरहेको प्रहरीले जनाएको छ । 